टोखामा जिल्लास्तरीय तेक्वान्दो सुरु
एसकेबीसी तेक्वान्दो डोजाङ र श्री चन्द्रविन्दु स्कुल (स्किब्स) को संयुक्त आयोजनामा प्रथम एसकेबीसी काठमाडौं जिल्लास्तरीय तेक्वान्दो प्रतियोगिता शुक्रबार सुरु भएको छ ।
काठमाडौँ — एसकेबीसी तेक्वान्दो डोजाङ र श्री चन्द्रविन्दु स्कुल (स्किब्स) को संयुक्त आयोजनामा प्रथम एसकेबीसी काठमाडौं जिल्लास्तरीय तेक्वान्दो प्रतियोगिता शुक्रबार सुरु भएको छ ।टोखा नगरपालिका–५ श्रीटोलस्थित समाज भवनमा भइरहेको प्रतियोगिताको टोखा नगरपालिका–५ का अध्यक्ष मदन गुरुङले उद्घाटन गरे । शनिबार सकिने स्पर्धामा ग्योरोगीतर्फ ३५ र पुम्सेमा ५ स्पर्धामा करिब ५ सय खेलाडीले प्रतिस्पर्धा गरिरहेका छन् ।शुक्रबार महिला एकल पुम्सेमा एसकेबीसीकी दक्षता रावल, ५२ केजीमुनि च्याम्पियन मार्सल आर्ट्सकी प्रतिमा भुजेल, ३५ केजीमुनि लैनचौरकी शिताष्मा केसी, २९ केजीमुनि थलीकी मिङ्मा लक्की शेर्पा, २३ केजीमुनि लैनचौरकी मनिश्री चन्द र २० केजीमुनि चन्द्रसूर्यकी रेन्जी चौलागाईंले स्वर्ण पदक जितेका थिए । पुरुष ३६ केजीमुनि थलीका नवीन तामाङ विजेता भए ।